بندانگشتی|سول|سیندیران پیسلیک سریالین لوقوسو، مندلویوف جدولیندن الهام آلیبسیندیران پیسلیک (انگلیسجه: Breaking Bad) وینس گیلیگان آدلی یؤنَتیجی دوزلتمیش بیر آمریکا شؤهرتلی تلویزیون سریالی دیر. بو سریالی آ.ام.سی اؤزل کانالی(AMC) بئش فصل و 53 بؤلومده، 2008 ژانویه سیندن، 2013 سپتامبرینا قدر یایدی و بو اون ایلدن آمریکانین ان باخیملی تلویزیون سریاللاری نین بیری سی اولوب. بو سریال والتر وایت (رولو اوینایان. برایان کرانستون) آدلی یوخسول بیر شیمی معللمی نین آغ جییَر کانسئری (ریه سرطانی) توتوب تئزلیکله اؤلومونون حتمی اولدوغوندان بیلگیلی اولماغا گؤره ، اؤز عاییله سینه گلجکده بؤیوک مقدار دا پول بوراخماق اۆچون، اؤز اسکی اؤیرنجی سی، جئسی پینکمن (رولو اوینایان. آرون پاول) یاردیمچیلیغی ایله گیزلین اولاراق متامفتامین اویوشدوروجو (مخدر) موادی نی تایسیز بیر کئیفیت و خلاقیتله دوزلدیب ساتماق و  بو یولدا شومالی آمریکانین ان بؤیوک و خطرلی گنگستر قوروپلاری ایله، امکداشلیق ائدیب و اونلارلا ساواش ایچینه گیریب و پولیس الیندن قاچماق، ناغیلی دیر. سریالین آدی سیندیران پیسلیک (Breaking Bad) آمریکانین جنوبی اوستانلرینده اصطلاح اولونان لهجه دن قایناقلانیب و قالخان جهنم (raise hell) معناسیندا گلیر. بو سریالدا دا یاشاییشینده جینایت ایشینده اولمایان وینستون وایت ، بیرینجی خیلافلا آیری جورم و جینایتلر و گوناهلارین قاپیسی اوزونه آچیلیر و پولیس الیندن قاچماق اۆچون و اؤز عاییله سی نین گلجه یینی تامین ائتک اۆچون اؤز گوناهلارین توجیه ائدیر. سیندیران پیسلیک سریالی نین ایتفاقلارینین چوخو نیومکزیکو نون ان اهمیتلی شهری آلبوکورکو دا باش وئریر.